Jounin_Blogi

Hei

Tämä on minun blogini koulutusteknologian sivuaineeseen liittyen. Tänne kirjoitan ajatuksiani ja tunnelmia sivuaineen varrella.Todennäköisesti sivu siirtyy oikeaan blogisivuston alle kurssin edetessä.

12.9 ¨Tänään oli ensimmäinen oikea luento kurssilla. Käytiin läpi oppimisen teoriaa ja käsitteistöä siihen liittyen.Myös käsitteet cooperative larning ja collaborative learning avattiin. Itse mietin luennon aikana omia ryhmätöiden tekoa (niitä onkin kertynyt aika monta näiden kahden tutkinnon aikana), ja onhan se monesti niin, että työt jaetaan, jokainen tekee osuuden ja ne yhdistetään. En ole monesti edes lukenut lopullista työtä, olen kuullut muiden osuudet vain loppuesityksessä. Tämäkö on sitten tehokasta oppimista ja ryhmätöiden tarkoitus? Lopuksi tutusttiin pariin Oulun Yliopston tutkimushankkeeseen, ne olivat mielenkiintoista kuultavaa. Toinen oli 3D-ympäristössä tapahtuva monen pelaajan peli, jossa ryhmätyötaidot tulivat esille.Mukavia esimerkkejä olivat.

13.9 Noniin, ensimmäinen artikkeli (teema1) luettu kt1-kurssiin liittyen, annampa muhia yön yli ja otan yhteyttä ryhmäläisiin niin aletaan työstämään annettua tehtävää tarkemmin...

15.9 (lauantai-sunnuntaiyön kääntyessä aamuksi...töissä) Syvennyimpä lisää artikkeliin ja muutamia ranskalaisia viivoja tein yhteiseen pohdinta-aiheeseen. Tehtävänanto tuntuu vaikealta, materiaalin tuottaminen eritoten, tuntuu hölmöltä kirjoittaa artikkelin asioita tänne wikiin. Yritetty on, ryhmätapaamisessa pohditaan aihetta lisää. Katselin muiden tekemisiä, yhtä tyhjä pää oli kierroksen jälkeenkin. Artikkeli oli täynnä käsitteitä, mitkä varmasti ovat tärkeitä kurssin kokonaisuutta ajatellen. Oppimisen teoriasta lähdettiin siis liikkeelle...

17.9 Maanantai Njoo, nyt vasta tajusin, että artikkeleista pitää rakentaa sivuja wikiin, tavallaan tehdä tietokirjasivun, toivottavasti tämä idea on oikea. Vakoilin muiden ryhmän tekemisiä ja otin sieltä vähän mallia, jotkut ryhmät olivat tuottaneet mielestäni erittäin laadukasta tavaraa tänne. Tehtävää tehdessä tuntui kuitenkin, että referoin vain artikelin lukemisen ohessa sen tänne wikiin. Toivottavasti jotain jää omaan päähän. Huomenna ryhmätapaamisessa meititään sitten enemmän.

18.9 Tiistai Tänään saimme kamerakännykän, jonka avulla olisi tarkoitus havainnollistaa oppimisprosessiamme, ts. ottaa kuvia ja videoita. Tätä en aivan vielä ole sisäistäny ja tekniset ongelmatkin vaivasivat puhelimen osalta. Toivottavasti niin idea kuin tekniset ongelmat selviävät...